**LAKITOIMISTO KUMPUVUORI OY – HINNASTO 17.9.2021**

Hintoihin lisätään kulloinkin voimassa oleva arvonlisävero (vuonna 2021 24 %)

**1. ALKUNEUVOTTELU ON ILMAINEN**

Puhelin- ja sähköpostitiedustelut siitä, miten asiaa voitaisiin hoitaa oikeudellisesti, ovat ilmaisia. Maksullinen palvelu alkaa, kun toimeksiantosopimus on molemmin puolin hyväksytty.

**2. AIKAPERUSTEINEN TOIMENPIDEVELOITUS**

Pääsääntöisesti noudatamme aikaperusteista toimenpideveloitusta. Asiakkaan halutessa voidaan poikkeuksellisesti sopia kiinteähintaisesta palvelusta. Tämä on mahdollista, mikäli asia on selvä ja siihen käytettävä työmäärä ja kulut ovat kohtuudella arvioitavissa. Myös muusta maksuperusteesta sopiminen on mahdollista. Ellei muusta ole sovittu toimeksiantosopimuksessa, noudatetaan tämän hinnaston mukaista aikaperusteista toimenpideveloitusta. Asiakkaan maksaessa itse aikaperusteinen toimenpideveloitus on **270 euroa / tunti**.

Aikaperusteista toimenpideveloitusta laskettaessa huomioidaan asian hoitamiseen kulunut aika 5 minuutin tarkkuudella, muun muassa seuraavat asianhoidon vaiheet

* Puheluihin / sähköposteihin käytettävä aika asiakkaan tai hänen edustajansa, vastapuolen, hänen edustajansa tai asiamiehensä ja todistajan tai muun hänen asemaansa rinnastettavan henkilön kanssa;
* Neuvottelut asiakkaan tai hänen edustajansa, vastapuolen, hänen edustajansa tai asiamiehensä ja todistajan tai muun hänen asemaansa rinnastettavan henkilön kanssa;
* Asian valmistelu ja tutkiminen, asiakirja-aineiston hankkiminen ja siihen perehtyminen;
* Erilaisten kirjeiden, neuvottelumuistioiden, ratkaisujen tms. laatiminen;
* Oikeudenkäyntiasioissa (haaste)hakemuksen, valituksen, vastaselityksen, kirjallisen vastauksen, lausunnon tai muun vastaavan asiakirjan laatiminen ja niiden mahdollinen täydentäminen; Muutoksenhakuasteessa valituksen ja vastauksen laatiminen ja niiden mahdollinen täydentäminen;
* Koulutuksien, luentojen ym valmistelu ja toteutus

Toimistomme voi hakea asiakkaalle oikeusapua valtion varoista, mikäli asiakkaalla on siihen edellytykset. Tällöin sovelletaan oikeusavun palkkioperusteista annettua asetusta ja tuntiveloitus on tällöin 110 euroa (vuonna 2021). Asiakkaan tulon ja varallisuuden perusteella voi määräytyä omavastuu ja oikeusapumaksu. Omavastuun toimeksisaaja laskuttaa suoraan asiakkaalta; oikeusapumaksun laskuttaa oikeushallinto.

**4. ASIOIDEN HOIDOSTA JOHTUVAT KULUKORVAUKSET.** Asianhoidossa aiheutuvat kulut (esimerkiksi postikulut) laskutetaan toteutuneiden kustannuksien mukaan (+ arvonlisävero).

**5. MATKAKUSTANNUKSET**

Matkakustannuksista sovitaan aina erikseen. Matkakulut laskutetaan toteutuneiden kulujen (esim. junalippu / hotellimajoitus) mukaan (+ arvonlisävero). Mikäli Lakitoimisto Kumpuvuori Oy käyttää toimeksiannon hoitamiseen työntekijänsä autolla liikkumista, korvataan se 0,45 kilometriä kohti (+ arvonlisävero).